класификация на информацията

ниво 1 ТLP-GREEN

 **НАЦИОНАЛНА ЗДРАВНООСИГУРИТЕЛНА КАСА**

***София 1407, ул. “Кричим” No 1*** [***www.nhif.bg***](http://www.nhif.bg) ***тел: +359 2 9659301***

**ДО ПРИТЕЖАТЕЛИТЕ НА РАЗРЕШЕНИЯТА ЗА УПОТРЕБА НА ЛЕКАРСТВЕНИТЕ ПРОДУКТИ,**

**ЗАПЛАЩАНИ НАПЪЛНО ИЛИ**

**ЧАСТИЧНО ОТ НЗОК/**

**ТЕХНИТЕ УПЪЛНОМОЩЕНИ ПРЕДСТАВИТЕЛИ ЗА**

**РЕПУБЛИКА БЪЛГАРИЯ**

# УВАЖАЕМИ ДОГОВОРНИ ПАРТНЬОРИ,

# Моля, във връзка със сключването на договорите по чл.45, ал.22 и/или 33 от Закона за здравното осигуряване, както за 2023 г., така и за следващите години, да спазвате следните административни правила:

# Всеки договор за отстъпки и/или за прилагане на механизъм, гарантиращ предвидимост и устойчивост на бюджета на НЗОК, се представя в НЗОК за подпис, когато:

# - съдържанието е уточнено между ПРУ/неговия УП и експертите от отдел „Договаряне на отстъпки“, дирекция ЛПМИДХПС на НЗОК, съобразно относимия утвърден образец на договор и постигнатите договорености в задължителното централизирано договаряне на отстъпки, и

# - договорът и приложенията към него в съответния брой екземпляри, посочени в договора, са подписани за ПРУ/УП от лице, притежаващо представителна власт за това, удостоверена със съответни документи.

Подписаните от ПРУ/УП екземпляри на договора, както и заверения от заклет преводач екземпляр (при двуезичен вариант на договор) следва да се депозират в запечатан непрозрачен плик, в отдел „Административно обслужване и архив”, етаж І, стая 109 в Централното управление на НЗОК, на адрес: ул. „Кричим” № 1, кв. „Лозенец“, гр. София 1407. На плика се посочва подател – съответния ПРУ или УП, както и текст със следното съдържание „Подписан от ПРУ/УП договор за отстъпки и за прилагане на механизъм, гарантиращ предвидимост и устойчивост на бюджета на НЗОК“ или „Подписан от ПРУ/УП договор за прилагане на механизъм, гарантиращ предвидимост и устойчивост на бюджета на НЗОК“.

1. Банковите гаранции, както и гаранциите под формата на парична сума, обезпечаващи сключените договори в частта им относно предоставянето на отстъпки под формата на възстановяване на разходи (компенсация), следва да се учредят в сроковете, както и съобразно другите относими клаузи на сключения договор.

Учредените банкови гаранции (в оригинал), както и копия на платежните нареждания, заверени от ПРУ/УП с гриф „Вярно с оригинала“ (за гаранциите под формата на парична сума) в най-кратки срокове след учредяването им, се представят в НЗОК **с придружително писмо** в отдел „Административно обслужване и архив”, етаж І, стая 109 в Централното управление на НЗОК, на адрес: ул. „Кричим” № 1, кв. „Лозенец“, гр. София 1407.